Diari Oficial de la Generalitat Valenciana


Sumari del DOGV 8567, del 11-06-2019 (2019/5243)

RESOLUCIÓ de 16 de maig de 2019, del director general de Centres i Personal Docent, per la qual s'inclou un aspirant en la llista d'aspirants seleccionats en el procediment selectiu per a ingrés en el cos de mestres, convocat per Ordre 30/2013, de 26 d'abril.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/5243


Data del document
:   16-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 16 de maig de 2019, del director general de Centres i Personal Docent, per la qual s'inclou un aspirant en la llista d'aspirants seleccionats en el procediment selectiu per a ingrés en el cos de mestres, convocat per Ordre 30/2013, de 26 d'abril. [2019/5243]  
Per Ordre 30/2013, de 26 d'abril, de la Conselleria d'Educació, Investigació, Cultura i Esport (DOGV 7014, 30.04.2013), es va convocar procediment selectiu per a ingrés en el cos de mestres i procediment per a l'adquisició de noves especialitats per funcionaris del mateix cos, i una vegada finalitzat, amb data 22 de juliol de 2013 es van fer públiques les llistes d'aspirants que van superar el procés per l'especialitat d'Educació Física del cos de mestres.  
Francisco Azorín Picazo va interposar un recurs contenciós administratiu contra aquesta llista, resolt per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que el 4 de març de 2016 va dictar la sentència número 117/2016, contra la qual s'interposa un recurs de cassació que va ser desestimat.  
L'esmentada sentència conté el següent tenor literal:  
«Estimem parcialment el recurs interposat per (?) Francisco Azorín Picazo contra la Resolució del subdirector general de Personal Docent de la Conselleria d'Educació, Cultura i Esport de 13 de gener de 2014, desestimatòria del recurs d'alçada formulat contra la Resolució de 22 de juliol de 2013, les quals declarem contràries a dret i anul·lem i deixem sense efecte.  
Reconeixem el dret del recurrent a l'increment en un punt de la puntuació total obtinguda en el concurs oposició (apartat 2.2.1 del barem de mèrits), amb totes les conseqüències i efectes inherents a aquest increment (si escau, ingrés en el cos de mestres d'Educació Física amb els efectes administratius i retributius de la mateixa data que els altres participants de l'especialitat que van superar el procés selectiu).»  
  
El 25 de març de 2019 va tindre entrada en aquesta conselleria l'Acord de la Sala de l'esmentat tribunal perquè es portara a pur i degut efecte el que aquesta havia acordat, i en virtut d'això resolc:  
  
Primer  
Incloure Francisco Azorín Picazo en la llista d'aspirants que han superat les proves selectives convocades per l'Ordre 30/2013, de 26 d'abril, de 2013, per a ingrés en el cos de mestres, en l'especialitat d'Educació Física, pel procediment d'ingrés lliure, amb una puntuació global de 8,5416 punts.  
  
Segon  
Com que el senyor Azorín Picazo va superar el procediment selectiu convocat per l'Ordre 45/2015, de 4 de maig, de la Conselleria d'Educació, Cultura i Esport, i va ingressar en el mateix cos i especialitat, no correspon la presentació de documents ni la realització de la fase de pràctiques, per la qual cosa únicament és procedent reconéixer-li efectes econòmics i administratius com a funcionari de carrera des de l'1 de setembre de 2014, igual que la resta d'aspirants ingressats per aquesta convocatòria.  
  
Contra la present resolució les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 16 de maig de 2019.- El director general de Centres i Personal Docent: José Joaquín Carrión Candel.